b'\n_START_ARTICLE_\nSuvenniemen El\xc3\xa4intieteellinen asema\n_START_PARAGRAPH_\nSuvenniemen El\xc3\xa4intieteellinen asema oli Kajaanin maalaiskunnan Kuluntalahdessa vuosina 1925 \xe2\x80\x93 1939 toiminut yksityinen el\xc3\xa4intarha, jota yll\xc3\xa4piti saksalainen biologi ja vakooja Fritz Remmler veljens\xc3\xa4 insin\xc3\xb6\xc3\xb6ri Ingmar Remmlerin kanssa._NEWLINE_El\xc3\xa4intieteellinen asema toimi aluksi Suvenniemen tilalla ja toiminnan laajentuessa Tuovilankyl\xc3\xa4n Syrj\xc3\xa4l\xc3\xa4ss\xc3\xa4. Remmlerit ostivat villiel\xc3\xa4imi\xc3\xa4 paikallisilta mets\xc3\xa4st\xc3\xa4jilt\xc3\xa4. El\xc3\xa4intarhassa on ollut suurpetoja kuten karhuja, susia, ilveksi\xc3\xa4 ja ahmoja. My\xc3\xb6s muun muassa naali ja saukko ovat olleet edustettuina. Fritz Remmler koulutti my\xc3\xb6s petolintuja mets\xc3\xa4stystarkoitukseen. Riistael\xc3\xa4imi\xc3\xa4 El\xc3\xa4intieteellinen asema pyrki siirtoistuttamaan Keski-Eurooppaan. Remmlereill\xc3\xa4 oli v\xc3\xa4lill\xc3\xa4 eksoottisempakin el\xc3\xa4imi\xc3\xa4 kuten gepardi, kenguru ja strutsi. Enimmill\xc3\xa4\xc3\xa4n h\xc3\xa4keiss\xc3\xa4 oli noin tuhat el\xc3\xa4int\xc3\xa4._NEWLINE_Suvenniemen asemalla ja sen l\xc3\xa4hipiiriss\xc3\xa4 kuvattiin my\xc3\xb6s jaksoja n\xc3\xa4ytelm\xc3\xa4elokuvaan Er\xc3\xa4maan turvissa (1931), dokumenttielokuvaan Kalevalan mailta (1935), lastenelokuvaan Markus set\xc3\xa4 kertoo... (1938) sek\xc3\xa4 norjalaiseen n\xc3\xa4ytelm\xc3\xa4elokuvaan Suden verta (Bastard, 1940). _NEWLINE_El\xc3\xa4intieteellisen aseman toiminta p\xc3\xa4\xc3\xa4ttyi Fritz Remmlerin karkotukseen.'